section_heading: DTM
paragraph_text: U siječnju 2008. počinje testirati Mercedesov bolid DTM serije na Portugalskoj stazi u Estorilu, te još jedan test ponavlja kasnije tokom veljače kada krajem mjeseca objavljuje vijest da će se u 2008. godini natjecati u toj seriji s godinu dana starijim modelom AMG-Mercedes C-Klasse. U svojoj prvoj sezoni u DTM-u Ralf nije očekivao nikakve velike rezultate i naglašavao je kako je ova prva sezona za njega tek sezona učenja i privikavanja na novo natjecanje i novi bolid. Sezonu je završio na 14. poziciji u ukupnoj konkurenciji od 19 vozača s 3 osvojena boda. 2009. započinje s velikom neizvješnošću oko nastavka utrkivanja u DTM seriji, ali ipak sve je vrlo brzo demantirano i Ralf u veljači potpisiva novi ugovor. U novoj sezoni Ralf će voziti najnoviji Mercedesov bolid i kako kaže; pred sebe stavlja novi izazov jer s novim bolidom očekuje i bolje rezultate.